LIVING for free

63η Πανελλήνια Έκθεση Κεραμικής στο Μαρούσι
2025-11-23 19:00 - 22:00 (Europe/Athens) | Κέντρο Ελληνικής Κεραμικής Μαρούσι, Κηφισίας 207, Μαρούσι, Αττική, 151 24, Greece
63η Πανελλήνια Έκθεση Κεραμικής στο Μαρούσι
Ο Δήμος Αμαρουσίου και η Πανελλήνια Ένωση Κεραμιστών και Αγγειοπλαστών (ΠΕΚΑ) προσκαλούν το κοινό στα εγκαίνια της 63ης Πανελλήνιας Έκθεσης Κεραμικής, που θα πραγματοποιηθούν την Κυριακή 23 Νοεμβρίου 2025, στις 20:00, στο Κέντρο Ελληνικής Κεραμικής στο Μαρούσι. Τα εγκαίνια της έκθεσης θα τελέσουν ο Δήμαρχος Αμαρουσίου κ. Θεόδωρος Αμπατζόγλου και ο Πρόεδρος της ΠΕΚΑ κ. Νίκος Βαλλάτος.
Η φετινή έκθεση φιλοξενεί όλα τα έργα του Πανελλήνιου Διαγωνισμού Καλλιτεχνικής Κεραμικής, ο οποίος διεξήχθη με μεγάλη συμμετοχή δημιουργών από όλη την Ελλάδα. Στην κορυφή των διακρίσεων βρίσκεται το έργο «Αυτοπραγμάτωση» της κας Ευφροσύνης Τόλια, που απέσπασε το πρώτο βραβείο.
Η δημιουργός σημειώνει: «Το έργο πραγματεύεται την πορεία του ατόμου στη ζωή, μέσα από την ανάγκη του για προσωπική εξέλιξη και την προσπάθεια να προσεγγίσει την καλύτερη πιθανή εκδοχή του εαυτού του. Φωτογραφίζει μία στιγμή μέσα στον χρόνο και προβάλλει, μέσω της δυαδικότητας, έναν συνεχή διάλογο: το σώμα και η ψυχή, το δοχείο και το άνθος, το σημείο ανάμεσα στη γέννηση και τον θάνατο που ονομάζουμε ζωή.»
Στο πλαίσιο της έκθεσης θα πραγματοποιηθεί το 12ο Forum Ελληνικής Κεραμικής, με πλούσιο πρόγραμμα παράλληλων εκδηλώσεων: παρουσιάσεις καλλιτεχνών, διαλέξεις, ημερίδες, αφιερώματα, σεμινάρια και δράσεις που αναδεικνύουν τη δυναμική της ελληνικής κεραμικής.
Η 63η Πανελλήνια Έκθεση Κεραμικής θα διαρκέσει από τις 23 Νοεμβρίου έως τις 31 Δεκεμβρίου 2025.

Τρεις Πινακίδες Έξω από το Έμπινγκ, Μιζούρι
2025-11-23 19:00 - 23:00 | Φοιτητική Εστία Πανεπιστημίου Αθηνών ΦΕΠΑ, Ούλαφ Πάλμε 2, Ζωγράφου, Αττική, 15771, Greece
Η Φεμινιστική μαζί με την Κινηματογραφική Ομάδα ΠΟΦΕΠΑ με αφορμή την παγκόσμια ημέρα για την εξάλειψη της βίας κατά των γυναικών σας προσκαλούν στην εκδήλωση με θέμα την έμφυλη βία. Ελάτε να κουβεντιάσουμε και να προβληματιστούμε.
19:00: Εκδήλωση/συζήτηση με θέμα την έμφυλη βία με τοποθετήσεις από την φεμινιστική ομάδα ποφεπα και άλλες συλλογικότητες.
20:00: Προβολή της ταινίας “Three Billboards outside Ebbing, Missouri”.
+ Θα ακολουθήσει μπαράκι με Fem Rap μουσική
Λίγα λόγια για την ταινία: Το “Τρεις Πινακίδες Έξω από το Έμπινγκ, Μιζούρι” είναι μια αστυνομική δραματική ταινία του 2017, σε σενάριο, σκηνοθεσία και παραγωγή του Μάρτιν ΜακΝτόνα. Πρωταγωνιστεί η Φράνσις ΜακΝτόρμαντ ως Μίλντρεντ Χέιζ, μια γυναίκα από το Μιζούρι που νοικιάζει τρεις πινακίδες δρόμου για να επιστήσει την προσοχή στον ανεξιχνίαστο βιασμό και τη δολοφονία της κόρης της. Οι Γούντι Χάρελσον, Σαμ Ρόκγουελ, Άμπι Κόρνις, Τζον Χοκς και Πίτερ Ντίνκλατζ εμφανίζονται σε δευτερεύοντες ρόλους. Η ταινία κυκλοφόρησε στους κινηματογράφους στις Ηνωμένες Πολιτείες τον Νοέμβριο του 2017 και στο Ηνωμένο Βασίλειο τον Ιανουάριο του 2018 από την Fox Searchlight Pictures, και απέφερε 162 εκατομμύρια δολάρια στο παγκόσμιο box office.
Έλαβε εκτεταμένες κριτικές, ιδιαίτερα για το σενάριο και τη σκηνοθεσία του ΜακΝτόνα, καθώς και για τους ηθοποιούς του καστ (ιδιαίτερα τους ΜακΝτόρμαντ, Ρόκγουελ και Χάρελσον). Κέρδισε πολυάριθμα βραβεία , συμπεριλαμβανομένων πέντε βραβείων BAFTA , τεσσάρων Χρυσών Σφαιρών και τριών βραβείων Screen Actors Guild . Έλαβε επίσης επτά υποψηφιότητες στα 90ά Βραβεία Όσκαρ , συμπεριλαμβανομένων αυτών για Όσκαρ Καλύτερης Ταινίας , κερδίζοντας Όσκαρ Καλύτερης Γυναικείας Ερμηνείας (ΜακΝτόρμαντ) και Καλύτερου Β’ Ανδρικού Ρόλου (Ρόκγουελ).

100 Χρόνια Μίκης Θεοδωράκης στην Μεταμόρφωση
2025-11-23 19:30 - 21:30 | Πολιτιστικό συνεδριακό κέντρο Μίκης Θεοδωράκης – Αργυρούπολη, Κύπρου 68, Αργυρούπολη, Αττική, 16451, Greece
100 Χρόνια Μίκης Θεοδωράκης – Άξιον εστί!
Κυριακή 23 Νοεμβρίου στο Συνεδριακό Κέντρο ένα συμβολικό αφιέρωμα κληρονομιάς στη ζωή και το μεγαλειώδες έργο του σπουδαίου Έλληνα δημιουργού συνδυασμένο αρμονικά με την επέτειο της εξέγερσης του Πολυτεχνείου και την ημέρα Πανελλαδικού εορτασμού για την Εθνική Αντίσταση! Κοντά μας ο μοναδικός ερμηνευτής, Ζαχαρίας Καρούνης, ο αγαπημένος ηθοποιός, Χρήστος Φωτίδης, όπως πάντα οι 3 Χορωδίες μας (Παιδική, Μικτή, Αιώνιοι Έφηβοι), το Ensemble Δωματίου στελεχωμένο απ’τους συνεργάτες και τους Αρχιμουσικούς μας και εκλεκτοί καλεσμένοι μας η Χορωδία του Ωδείου ”Μαρσύας”. Είσοδος Ελεύθερη!
*Οι πόρτες θα ανοίξουν στις 18.45.
** Το συμβολικό αφιέρωμα κληρονομιάς διοργανώνεται με αφορμή την ανακήρυξη του 2025 ως ‘’Αφιερωματικό έτος Μίκη Θεοδωράκη’’ από το ΥΠΠΟΑ, την επέτειο της εξέγερσης του Πολυτεχνείου και την ημέρα Πανελλάδικού εορτασμού για την Εθνική Αντίσταση (νομοθετημένη ομόφωνα απ’ την Ελληνική Βουλή, νόμος 1582/82 ).

Σοφία Βόσσου στο Φάληρο
2025-11-23 19:30 - 21:30 | Δημαρχείο Παλαιού Φαλήρου, Τερψιχόρης 51 & Αρτέμιδος, Παλαιό Φάληρο, Αττική, Greece
Το χειμερινό πρόγραμμα Τέχνης και Πολιτισμού της Υπηρεσίας Πολιτισμού του Δήμου Παλαιού Φαλήρου συνεχίζεται. Η Σοφία Βόσσου έρχεται στον Πολυχώρο με τη φωνή που ζεσταίνει τους χειμώνες μας.
Ο Δήμος Παλαιού Φαλήρου υποδέχεται την Κυριακή 23 Νοεμβρίου στο Δημαρχείο της πόλης μια από της πιο αγαπημένες και εμβληματικές φωνές του ελληνικού τραγουδιού, τη Σοφία Βόσσου. Η συναυλία που θα ξεκινήσει στις 19:30 στον Πολυχώρο φιλοδοξεί να προσφέρει στους κατοίκους της πόλης ακόμα μία μουσική εμπειρία, που θα γεφυρώσει τους δημότες μας σε μία συναυλία για όλη την οικογένεια , υπενθυμίζοντας ακόμα μία σημαντική δύναμη της τέχνης , που μπορεί να μας ενώνει.
Η βραδιά πραγματοποιείται στα πλαίσια του Χειμερινού προγράμματος Τέχνης και Πολιτισμού.

Επιθεώρηση Νυν & Αεί στον Άγιο Δημήτριο
2025-11-23 20:00 - 22:00 | Δημοτικό Θέατρο Αγίου Δημητρίου Μελίνα Μερκούρη, Αγίου Δημητρίου 55, Αγιος Δημήτριος, Αττική, Greece
Επιθεώρηση Νυν & Αεί
“Επιθεώρηση Νυν & Αεί” είναι η νέα παράσταση της Θεατρικής Ομάδας του Δήμου Αγίου Δημητρίου σε σκηνοθεσία της Μαρίας Μπακέλλα, σκηνικά – κοστούμια της Τζένης Σιαράβα και χορογραφίες της Βικτωρίας Θανασούλα, που θα παρουσιαστεί στο Δημοτικό Θέατρο Μελίνα Μερκούρη (στο Δημαρχείο) στις 15 & 16, 22 & 23, 29 & 30 Νοεμβρίου 2025, στις 20:00.
Η είσοδος είναι ελεύθερη για το κοινό και θα τηρηθεί σειρά προτεραιότητας. Οι θεατές που το επιθυμούν μπορούν να στηρίξουν οικονομικά το ΚΕΕΠΕΑ “Ορίζοντες” στο ειδικό περίπτερο που θα βρίσκεται στην είσοδο του θεάτρου!
‘Όπως αναφέρει η σκηνοθέτης, Μαρίας Μπακέλλα σχετικά με την παράσταση: “Η επιθεώρηση υπήρξε πάντα ο πιο ζωντανός καθρέφτης της ελληνικής κοινωνίας. Από την απαρχή της το 1864 και μέχρι σήμερα, δεν έπαψε ποτέ να σχολιάζει την επικαιρότητα, να σατιρίζει την εξουσία, να τραγουδά τις χαρές και τις αγωνίες του λαού και να υπερασπίζεται το δικαίωμα στο γέλιο και στην ελευθερία της έκφρασης. Ήταν το θέατρο που μιλούσε τη γλώσσα του δρόμου, που τολμούσε, που δεν φοβόταν να εκτεθεί – ούτε και να προκαλέσει. Με την παράσταση «Επιθεώρηση Νυν και Αεί» επιχειρούμε ένα θεατρικό ταξίδι από τις ρίζες του είδους έως την πρόσφατη ιστορία του. Επιλέξαμε νούμερα χαρακτηριστικά κάθε εποχής – σάτιρες, τραγούδια, διαλόγους – όχι μόνο επειδή είναι διασκεδαστικά, αλλά επειδή αποτελούν ζωντανές μνήμες της κοινωνίας μας. Οι ενώσεις των κομματιών και τα κείμενα των κομπέρ έχουν γραφτεί ειδικά για αυτή την παράσταση, με σεβασμό στο ύφος της παραδοσιακής επιθεώρησης αλλά και με την επιθυμία να υπάρχει μια ροή που να ενώνει δημιουργικά το τότε με το σήμερα. Τα επιθεωρησιακά νούμερα τα παρουσιάζουμε όπως γράφτηκαν και όπως ακούστηκαν τότε, σε εποχές όπου η έννοια του «πολιτικώς ορθού» ήταν άγνωστη. Αναβιώνουμε εποχές, χωρίς να τις κρίνουμε με τα μέτρα του σήμερα. Θέλουμε να τονίσουμε πως δεν υπάρχει καμία πρόθεση να θίξουμε, να προσβάλουμε ή να στοχοποιήσουμε κανέναν. Αντίθετα, στόχος μας είναι να φωτίσουμε ξανά εκείνο το ανυπότακτο χιούμορ που χαρακτήρισε την ελληνική επιθεώρηση και να θυμίσουμε πως το θέατρο, όπως και η ίδια η ζωή, χρειάζεται ελευθερία έκφρασης, τόλμη και – πάνω από όλα – γέλιο. Γιατί το γέλιο ενώνει, λυτρώνει και – ναι – εξακολουθεί να είναι επαναστατική πράξη”!
Ο Δήμαρχος Αγίου Δημητρίου Στέλιος Μαμαλάκης, τόνισε: “Με ιδιαίτερη χαρά χαιρετίζω την παράσταση «Νυν και Αεί». Η επιθεώρηση από την αρχαιότητα μέχρι και τις ημέρες μας αποτελεί ένα ζωντανό στοιχείο και ουσιαστικά αντικατοπτρίζει στοιχεία της κοινωνίας μας. Η επιθεώρηση αποτελεί ένα είδος που τολμά να μιλήσει ανοιχτά, να σατιρίσει και να αποτυπώσει τις αγωνίες μας. Αυτό αποτελεί ένα χαρακτηριστικό δείγμα της δύναμης, της ελευθερίας της έκφρασης και της αξίας του ανυπότακτου χιούμορ! Η επιθεώρηση, μας προσκαλεί να γελάσουμε, να σκεφτούμε, αλλά και να προβληματιστούμε. Από την αρχή της ανάληψης των καθηκόντων μας ως διοίκηση του δήμου στηρίζουμε τέτοιες δημιουργικές προσπάθειες. Το γέλιο είναι πηγή ζωής και ένας τρόπος να αντιμετωπίζουμε τις προκλήσεις”.
Από την πλευρά της η αντιδήμαρχος Παιδείας και Πολιτιστικής Ανάπτυξης, Αγγελική Σαραβελάκη, σημείωσε: “Σας καλωσορίζω στις παραστάσεις της επιθεώρησης «Νυν και Αεί», από τη Θεατρική Ομάδα του δήμου μας, υπό τη σκηνοθετική καθοδήγηση της Μαρία Μπακέλα, που θα παρουσιαστεί σε έξι παραστάσεις διαδοχικά Σαββατοκύριακα του Νοεμβρίου και Δεκεμβρίου, στο δημοτικό Θέατρο Μελίνα Μερκούρη. Η ερασιτεχνική δημιουργία αποτελεί την πεμπτουσία της τέχνης, γιατί είναι ανιδιοτελές αποκρυστάλλωμα αγάπης για το θέατρο που ενισχύει τη δημιουργικότητα, την αυτοπεποίθηση και τη συνεργασία μεταξύ των μελών της ομάδας, ενώ ταυτόχρονα αποτελεί ζωντανό χώρο έκφρασης και διάδρασης. Σας προσκαλώ να παρακολουθήσουμε και να στηρίξουμε όλοι μαζί και αυτήν την καλλιτεχνική προσπάθεια, που θεωρώ ότι θα χαρίσει μοναδικές στιγμές θεατρικής μαγείας”!
ΔΙΑΝΟΜΗ
ΚΟΜΠΕΡ: ΧΡΙΣΤΙΝΑ ΗΛΙΑΔΗ (ΕΡΑΤΩ)
ΜΑΡΙΟΣ ΜΠΟΥΜΠΗΣ (ΛΥΚΟΥΡΓΟΣ)
ΟΙ ΔΑΝΕΙΣΤΑΙ: ΒΕΡΑ ΤΑΜΠΟΥΛΙΔΟΥ
ΕΛΕΥΘΕΡΙΑ ΣΟΥΡΗ
ΑΝΤΙΓΟΝΗ ΚΟΥΜΕΝΤΑΚΗ
ΑΝΤΩΝΗΣ ΜΑΛΛΙΟΣ
ΛΙΛΗ -ΚΟΚΟΣ : ΝΙΚΗ ΤΣΟΜΠΑΝΗ
ΕΡΜΗΣ ΤΣΑΒΟΣ
ΟΙ ΔΙΑΡΡΗΚΤΕΣ: ΦΟΙΒΟΣ ΚΑΤΣΙΓΓΙΑΝΗΣ
ΑΓΓΕΛΟΣ ΜΑΝΔΡΕΚΑΣ
ΦΩΤΗΣ ΗΛΙΟΠΟΥΛΟΣ
Η ΟΚΑ : ΑΓΓΕΛΟΣ ΜΑΝΔΡΕΚΑΣ
ΦΩΤΗΣ ΗΛΙΟΠΟΥΛΟΣ
ΑΝΤΙΓΟΝΗ ΚΟΥΜΕΝΤΑΚΗ
ΜΟΝΟΛΕΚΤΙΚΟΣ: ΑΝΑΣΤΑΣΙΑ ΜΟΣΧΟΝΑ
ΦΩΤΗΣ ΗΛΙΟΠΟΥΛΟΣ
ΟΜΟΡΦΗ ΠΟΛΗ : ΣΤΕΛΛΑ ΖΕΡΒΟΥΔΑΚΗ
ΑΓΓΕΛΟΣ ΜΑΝΔΡΕΚΑΣ
ΒΕΡΑ ΤΑΜΠΟΥΛΙΔΟΥ
ΜΑΡΙΑ ΠΑΓΩΝΗ
ΟΔΟΣ ΟΝΕΙΡΩΝ: ΑΝΤΩΝΗΣ ΜΑΛΛΙΟΣ
ΜΑΡΙΑ ΚΟΥΤΣΟΥΚΟΥ
ΑΝΤΙΓΟΝΗ ΚΟΥΜΕΝΤΑΚΗ
ΕΛΕΥΘΕΡΙΑ ΣΟΥΡΗ
ΜΑΡΙΟΣ ΜΠΟΥΜΠΗΣ
ΤΣΙΡΚΟΛΟΖΑ : ΦΟΙΒΟΣ ΚΑΤΣΙΓΓΙΑΝΗΣ
ΤΑ ΤΡΟΜΕΡΑ ΠΑΙΔΙΑ: ΜΑΡΙΑ ΚΟΥΤΣΟΥΚΟΥ
ΚΥΡΙΑ ΖΟΥΜΠΟΥΛΙΑ : ΜΑΡΙΑ ΠΑΓΩΝΗ
ΑΡΕΣΩ: ΕΡΜΗΣ ΤΣΑΒΟΣ
ΣΥΝΕΝΤΕΥΞΗ: ΑΠΟΣΤΟΛΟΣ ΞΙΑΡΧΟΓΙΑΝΝΟΠΟΥΛΟΣ
ΑΝΑΣΤΑΣΙΑ ΜΟΣΧΟΝΑ
ΔΥΟ ΚΥΡΙΕΣ ΤΟΥ ΚΟΛΩΝΑΚΙΟΥ: ΜΑΡΙΑ ΠΛΑΤΗ
ΘΕΟΔΩΡΑ ΣΚΙΑΔΑ
Ο ΒΛΑΧΟΣ: ΕΡΜΗΣ ΤΣΑΒΟΣ
ΘΕΟΔΩΡΑ ΣΚΙΑΔΑ
ΟΙΚΟΓΕΝΕΙΑ ΓΑΜ….ΑΣΤΕ: ΠΕΓΚΥ ΔΑΜΟΥΛΗ
ΑΝΝΑ ΠΕΙΝΑΕΙ: ΧΡΥΣΑ ΠΑΤΕΣΤΟΥ
ΑΠΟΣΤΟΛΟΣ ΞΙΑΡΧΟΓΙΑΝΝΟΠΟΥΛΟΣ
ΜΑΡΙΑ ΠΕΝΤΑΓΙΩΤΙΣΣΑ: ΝΙΚΗ ΤΣΟΜΠΑΝΗ
ΦΟΙΒΟΣ ΚΑΤΣΙΓΓΙΑΝΗΣ
ΓΚΟΛΦΩ: ΑΝΤΩΝΗΣ ΜΑΛΛΙΟΣ
ΕΡΜΗΣ ΤΣΑΒΟΣ
ΜΑΡΙΑ ΠΛΑΤΗ

Γιατρός με το Στανιό στην Ηλιούπολη
2025-11-23 20:00 - 22:00 | Δημοτικό Θέατρο Ηλιούπολης Μίκης Θεοδωράκης, Σοφοκλή βενιζέλου 112 και Πρωτόπαπα, Ηλιούπολη, Αττική, 16342, Greece
Γιατρός με το Στανιό
Ο Δήμος Ηλιούπολης ανακοινώνει με ιδιαίτερη χαρά την πρώτη θεατρική παράσταση της Εθελοντικής Θεατρικής Ομάδας του Δήμου «Η Γειτονιά μας», η οποία παρουσιάζει σε ελεύθερη διασκευή το έργο του Μολιέρου «Γιατρός με το Στανιό». Η παράσταση θα πραγματοποιηθεί στο Δημοτικό Θέατρο Ηλιούπολης «Μίκης Θεοδωράκης» (Λεωφόρος Σοφοκλή Βενιζέλου και Κουντουριώτου) στις 22 & 23 Νοεμβρίου 2025 στις 20:00 μ.μ., σε μία εκδήλωση που τιμά τον πολιτισμό, τον εθελοντισμό και την κοινωνική προσφορά. Η είσοδος είναι ελεύθερη, με ανοιχτή συνεισφορά για την ενίσχυση των κοινωνικών δράσεων που συνοδεύουν την παράσταση.
Η παράσταση πραγματοποιείται με κοινωνικό και φιλανθρωπικό χαρακτήρα:
22 Νοεμβρίου – Στήριξη των Παιδικών Χωριών SOS, με δυνατότητα οικονομικής ενίσχυσης μέσω ειδικού κουμπαρά του Οργανισμού στο χώρο της εκδήλωσης.
23 Νοεμβρίου – Στήριξη του Κοινωνικού Παντοπωλείου του Δήμου Ηλιούπολης μέσω συγκέντρωσης τροφίμων όπως: μακαρόνια, ρύζι, όσπρια, ελαιόλαδο, τοματοχυμός, ζάχαρη, αλεύρι.
Για περισσότερες πληροφορίες μπορείτε να επικοινωνήσετε με την Εθελοντική Ομάδα «Η Γειτονιά μας» στο τηλέφωνο 210 0086710
Περί του έργου: Το κλασικό κωμικό έργο του Μολιέρου «Γιατρός με το Στανιό» σατιρίζει τις προκαταλήψεις, την αφέλεια και την τυφλή πίστη στην εξουσία της “επιστήμης”. Ένας απλός ξυλοκόπος, ο Σγαναρέλ, γίνεται κατά λάθος… γιατρός, και μέσα από μία σειρά παρανοήσεων, παρεξηγήσεων και ξεκαρδιστικών καταστάσεων, αποκαλύπτεται το αστείο αλλά και το ανθρώπινο πρόσωπο της κοινωνίας. Με γέλιο, ευρηματικότητα και σπινθηροβόλο ρυθμό, το έργο υπενθυμίζει πως η κοινή λογική πολλές φορές είναι πιο ισχυρή από τον τίτλο και την αυθεντία.
Διασκευή-Σκηνοθεσία: Μαρία Κορωνέλλου (θεατρολόγος)
Ηθοποιοί (αλφαβητικά):
Αντωνέλλου Δέσποινα
Κατσιγιάννης Παναγιώτης
Κολομβούνης Στέλιος
Κοντορούση Κατερίνα
Μιχαλάκης Οδυσσέας
Μυλωνά Νικολέτα
Ντίνου Ελένη
Παπαδημητρίου Αλεξάνδρα
Σαράντης Αντώνης
Τσαμπαλά Αμαλία
Χατζηνικολαΐδου Μαρία
Σκηνικά -Κουστούμια: Η Χρυσή Τσούλου σε συνεργασία με την ομάδα
Μουσική επιμέλεια: Mαρία Κορωνέλλου
Ο Δήμος Ηλιούπολης καλεί όλους τους Δημότες να παρευρεθούν και να στηρίξουν αυτή τη σημαντική πολιτιστική και κοινωνική πρωτοβουλία, απολαμβάνοντας μία ζωντανή παραγωγή που αναδεικνύει τη δύναμη της τέχνης και του εθελοντισμού. Η τέχνη μάς ενώνει – ο εθελοντισμός μας δυναμώνει!

Στιγμές αμελητέας ευτυχίας στην Πετρούπολη
2025-11-23 20:00 - 22:00 | Κινηματοθέατρο Πετρούπολις – Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττική, 13231, Greece
Αφιέρωμα στον Ιταλικό Κινηματογράφο
Στιγμές αμελητέας ευτυχίας / Momenti di trascurabile felicità Iταλία (2019) | Διάρκεια: 93’ | Σκηνοθεσία: Daniele Luchetti | Σενάριο: Daniele Luchetti, Francesco Piccolo | Παίζουν: Pif, Thony, Renato Carpentieri | Παραγωγή: IBC Movie με Rai Cinema | Μουσική: Franco Piersanti
Ο Πάολο, ένας καθημερινός άντρας γεμάτος μικρές εμμονές, σκοτώνεται ξαφνικά σε ένα τροχαίο. Στον Παράδεισο όμως του δίνουν πίσω 1 ώρα και 32 λεπτά ζωής για να διορθώσει όσα δεν πρόλαβε. Στην επιστροφή του προσπαθεί να απολογηθεί στους αγαπημένους του, να καταλάβει τα λάθη του και να βρει το νόημα μέσα από τις πιο ασήμαντες λεπτομέρειες.
Η ταινία, βασισμένη στα βιβλία του Francesco Piccolo, κινείται ανάμεσα στη φιλοσοφική κωμωδία και τη γλυκόπικρη ενδοσκόπηση. Ο Luchetti καταγράφει με τρυφερότητα τη γελοιότητα και τη μεγαλοσύνη της ανθρώπινης καθημερινότητας. Ο Pif δίνει μια ειλικρινή, απλή ερμηνεία, κάνοντας τον θεατή να δει τον εαυτό του σε κάθε λάθος που επαναλαμβάνει.
Υποψηφιότητα Nastro d’Argento 2020 – Καλύτερη Κομεντί
Συμμετοχή – Φεστιβάλ Κινηματογράφου Τορίνο
Πρόγραμμα προβολών
Σάββατο 22/11/2025 – 20:00 – Το πάρτι  της  επιστροφής
Κυριακή 23/11/2025 – 20:00 – Στιγμές  αμελητέας  ευτυχίας
Παρασκευή 28/11/2025 – 20:00 – Αν μ’ αγαπάς
Σάββατο 29/11/2025 – 20:00 – Τρυφερότητα
Κυριακή 30/11/2025 – 20:00 – Χάος

Χλομά Βουνά στην Ηλιούπολη
2025-11-24 18:30 - 20:30 | Δημοτική Βιβλιοθήκη Ηλιούπολης, Νικομάχου 18, Ηλιούπολη, Αττική, Greece
Χλομά Βουνά στην Ηλιούπολη
Η Δημοτική Βιβλιοθήκη Ηλιούπολης, οι εκδόσεις ΑΩ και η Λέσχη Ανάγνωσης Ηλιούπολης έχουν την τιμή να σας προσκαλέσουν στην παρουσίαση του βιβλίου της Τίνας Κουτσουμπού «Χλομά Βουνά – Στ’ αχνάρια του Χρηστομάννου» τη Δευτέρα 24 Νοεμβρίου 2025, στις 18.30 μ.μ. στη Δημοτική Βιβλιοθήκη Ηλιούπολης (Νικομάχου 18, Ηλιούπολη).
Για το βιβλίο θα μιλήσουν οι:

Βιβή Γεωργαντοπούλου, βιβλιοκριτικός, συντονίστρια της Λέσχης Ανάγνωσης Degas
Διώνη Δημητριάδου, ποιήτρια, κριτικός λογοτεχνίας
Δήμητρα Καραχάλιου, συντονίστρια Λέσχης Ανάγνωσης Δημοτικής Βιβλιοθήκης Αγίας Παρασκευής
Μαργαρίτα Παπαγεωργίου, φιλόλογος, ποιήτρια
Αποσπάσματα θα διαβάσει η Δήμητρα Λιαράκου, ποιήτρια.
Στην κιθάρα ο Λεωνίδας Καλογεράς
Με την συγγραφέα θα συνομιλήσει η Σοφία Γιαννακάκη, υπεύθυνη της Λέσχης Ανάγνωσης Ηλιούπολης

Για περισσότερες πληροφορίες μπορείτε να επικοινωνείτε τηλεφωνικά στο 210 99 40 699

Έκθεση Εγώ, ο Ανδρέας Βουτσινάς
2025-11-24 19:00 - 20:00 | Ελληνοαμερικάνικη Ένωση HAU, Μασσαλίας 22, Αθήνα, Αττική, 10680, Greece
Εγώ, ο Ανδρέας Βουτσινάς
Η Ελληνοαμερικανική Ένωση παρουσιάζει την έκθεση «Εγώ, ο Ανδρέας Βουτσινάς», μια ιστορική αναδρομή στη ζωή και το έργο του σπουδαίου σκηνοθέτη, ηθοποιού και δασκάλου του θεάτρου. Με αφορμή τη συμπλήρωση δεκαπέντε ετών από τον θάνατό του, η έκθεση, που τελεί υπό την αιγίδα και τη στήριξη της Βουλής των Ελλήνων, επιχειρεί να φωτίσει την πληθωρική προσωπικότητα και το πολυσχιδές έργο ενός δημιουργού που άφησε ανεξίτηλο αποτύπωμα στην Ελλάδα και το εξωτερικό. Την επιμέλεια υπογράφουν η Ίρις Κρητικού, ο Σταμάτης Γκίκας και ο Μάριος-Άγγελος Βουτσινάς.
Στην Γκαλερί Κέννεντυ, ο θεατής περιηγείται στη ζωή του Ανδρέα Βουτσινά μέσα από προσωπικά τεκμήρια, επιστολές, συλλεκτικά αντικείμενα και εικοσιπέντε εμβληματικά πορτρέτα του, φιλοτεχνημένα από καλλιτέχνες και φίλους του, όπως ο Γιάννης Τσαρούχης, η Lila de Nobili και ο Αλέκος Φασιανός. Παράλληλα, παρουσιάζεται ένα εντυπωσιακό δίκτυο σχέσεων με 50 διεθνείς προσωπικότητες του θεάτρου και του κινηματογράφου – από τον Λι Στράσμπεργκ και τον Ελία Καζάν έως τη Μέριλιν Μονρό και τον Φεντερίκο Φελίνι – που συνδέθηκαν στενά μαζί του.
Η Γκαλερί Χατζηκυριάκος-Γκίκας εστιάζει στο θεατρικό του έργο, παρουσιάζοντας σκηνικά, μακέτες, φωτογραφίες και προγράμματα από τις παραστάσεις που σημάδεψαν την πορεία του σε Ελλάδα και εξωτερικό. Περισσότερα από 180 θεατρικά projects – από το Actors Studio και το Théâtre de Cinquante έως τις σκηνές της Αθήνας και της Επιδαύρου – αναδεικνύουν τον Ανδρέα Βουτσινά ως δάσκαλο, σκηνοθέτη και καθοδηγητή γενεών ηθοποιών. Η έκθεση συνοδεύεται από συλλεκτική εφημερίδα-μονογραφία και πλαισιώνεται από παράλληλες εκδηλώσεις, προβολές και ξεναγήσεις, συνεχίζοντας τη ζωντανή συνομιλία με τον μύθο ενός αληθινού θεατράνθρωπου.
Στο πλαίσιο της έκθεσης θα κυκλοφορήσει συλλεκτική εφημερίδα-μονογραφία με αρχειακό υλικό και κείμενα για τον Ανδρέα Βουτσινά από το Τυπογραφείο του Ελληνικού Κοινοβουλίου. Την έκθεση θα πλαισιώσει σειρά παράλληλων εκδηλώσεων, προβολών και ξεναγήσεων. Το πρόγραμμα θα ανακοινωθεί σύντομα.
Συντελεστές
Ίρις Κρητικού, αρχαιολόγος και ιστορικός της τέχνης,
Σταμάτης Γκίκας, ηθοποιός (Atelier Andréas Voutsinas), επιμελητής εκδόσεων και
Μάριος-Άγγελος Βουτσινάς, εικαστικός καλλιτέχνης – Επιμέλεια Έκθεσης
Χρήστος Παρίδης, δημοσιογράφος, κειμενογράφος – Σύνταξη Βιογραφικού του Ανδρέα Βουτσινά
Michèle Simonnet, ηθοποιός (Atelier Andréas Voutsinas), μεταφράστρια,
βοηθός του Ανδρέα Βουτσινά – Καλλιτεχνικός Σύμβουλος
Jean Cassiès, ηθοποιός (Atelier Andréas Voutsinas), συγγραφέας,
σεναριογράφος – Καλλιτεχνικός Σύμβουλος
Παυλίνα Λαδά-Βοσινάκη, διακοσμήτρια – Αρχειοθέτηση
Σπύρος Ν. Ταραβήρας, σκηνοθέτης, σεναριογράφος, παραγωγός –
Ντοκιμαντέρ για τον Ανδρέα Βουτσινά
Χρήστος Δήμας, σκηνοθέτης – Οπτικοακουστική Μελέτη Έκθεσης
Αναστασία Δάλμα, αρχιτέκτων – Αρχιτεκτονική Μελέτη Έκθεσης
Δημήτρης Μητσιάνης, γραφίστας – Σχεδιασμός Εντύπων Έκθεσης
Ελίζα Πολυχρονιάδου, συντηρήτρια έργων τέχνης –
Συντήρηση Αρχειακού Υλικού
Μαρία Τσολάκη, επικοινωνιολόγος – Επικοινωνία Έκθεσης
Οργάνωση: Ελληνοαμερικανική Ένωση
Υπό την αιγίδα και τη στήριξη της Βουλής των Ελλήνων
Εγκαίνια: Δευτέρα 24 Νοεμβρίου 2025, 19:00
Πρόγραμμα
Ώρες Λειτουργίας:
Δευτέρα-Παρασκευή: 12:00-20:00
Σάββατο: 10:00-14:00
Είσοδος ελεύθερη
Γκαλερί Ελληνοαμερικανικής Ένωσης Μασσαλίας 22, Αθήνα

Ανοικτό Πανεπιστήμιο Περιστερίου
2025-11-24 19:00 - 21:00 | Δημαρχείο Περιστερίου, πλατεία Δημοκρατίας, Περιστέρι, Αττική, Greece
Δημοτικό Ελεύθερο Ανοικτό Πανεπιστήμιο Περιστερίου
Ακαδημαϊκό Έτος 2025 – 2026
Το Δημοτικό Ελεύθερο Ανοικτό Πανεπιστήμιο (ΔΕΑΠ) Περιστερίου με τη συνεργασία της Δημοτικής Βιβλιοθήκης και της Κοινωφελούς Δημοτικής Επιχείρησης Πολιτιστικής Ανάπτυξης του Δήμου Περιστερίου (ΔΕΠΑΔΠ), ανοίγει τις πύλες του για το ακαδημαϊκό έτος 2025–2026, συνεχίζοντας τον επιτυχημένο θεσμό που έχει κερδίσει την εμπιστοσύνη και τη συμμετοχή χιλιάδων πολιτών.
Για περισσότερες πληροφορίες – συμμετοχές: Δημοτική Βιβλιοθήκη Περιστερίου, τηλ.: 210 5716057, www.dvivlper.gr , email: info@dvivlper.gr
Οι διαλέξεις θα πραγματοποιούνται στο Συνεδριακό – Πολιτιστικό Κέντρο του Δημαρχιακού Μεγάρου (Καραθεοδωρή και Εθν. Αντιστάσεως – στάση Μετρό «Περιστέρι»), κάθε Δευτέρα 19:00 – 21:00.
Πατήστε εδώ για να δείτε το πλήρες πρόγραμμα
24 ΝΟΕΜΒΡΙΟΥ 2025: Χαλβατσιώτης Παναγιώτης, Αν. Καθηγητής Παθολογίας – Διαβήτη, ΕΚΠΑ – Πανεπ. Γεν. Νοσ. “Αττικόν”, Θέμα: “Οξειδωτικό στρες: Πόσο μας βλάπτει και πώς μπορούμε να το καταπολεμήσουμε;”

Διατροφή γονιών Διατροφή παιδιών στη Γλυφάδα
2025-11-24 19:00 - 21:00 | Κινηματοθέατρο Μελίνα Μερκούρη Γλυφάδα, Ανατολικής Ρωμυλίας 123, Γλυφάδα, Αττική, Greece
Δημοτικό Ελεύθερο Ανοικτό Πανεπιστήμιο Γλυφάδας
Πώς η υιοθέτηση ενός υγιούς τρόπου διατροφής των γονιών βελτιώνει τη διατροφική συμπεριφορά των παιδιών
Εύα Ζήκου Διαιτολόγος – Διατροφολόγος, Διδάκτωρ Ιατρικής Σχολής Εθνικού και Καποδιστριακού Πανεπιστημίου Αθηνών
Θέμα: «Διατροφή γονιών – Διατροφή παιδιών: Πώς η υιοθέτηση ενός υγιούς τρόπου διατροφής των γονιών βελτιώνει τη διατροφική συμπεριφορά των παιδιών».
Κινηματοθέατρο Μελίνα Μερκούρη Γλυφάδα
24 Νοεμβρίου 2025 19:00 – 21:00

Η Τελευταία νύχτα στο σπίτι της Κύπρου
2025-11-24 19:00 - 21:00 | Το σπίτι της Κύπρου (Πρεσβεία Κύπρου), Ξενοφώντος 2, Αθήνα, Αττική, 10557, Greece
Προβολή της ταινίας ντοκιμαντέρ Η Τελευταία νύχτα παραγωγής Cosmote TV, 2020 διάρκεια 82΄
ΔΙΟΡΓΑΝΩΤΕΣ
Εταιρεία Μελέτης Νεότερης και Σύγχρονης Ιστορίας – Ιωάννης Καποδίστριας (Ε.ΜΕ.Ν.Σ.Ι.)
Σπίτι της Κύπρου | Κέντρο Πολιτισμού
«Ναύπλιο 1831. Ο Ιωάννης Καποδίστριας, κορυφαίος Ευρωπαίος διπλωμάτης και πρώτος Κυβερνήτης της ελεύθερης Ελλάδας, βρίσκεται μόνος τις τελευταίες δώδεκα ώρες πριν από τη δολοφονία του. Ο άνθρωπος που παρέλαβε μια χώρα κατεστραμμένη για να φτιάξει ένα κράτος εκ του μηδενός, δέχεται ενορχηστρωμένη επίθεση από την Αντιπολίτευση, από αγγλικές εφημερίδες καθώς και απειλές για τη ζωή του. Εκείνη τη νύχτα, τα πρόσωπα που σημάδεψαν τη ζωή του ζωντανεύουν στη μνήμη του, ξαναγράφοντας την ιστορία του αλλά και το δραματικό ξεκίνημα της νεοσύστατης Ελλάδας».
Η προβολή πραγματοποιείται με αφορμή το μεγάλο αφιέρωμα στον Ιωάννη Καποδίστρια – Ιδρυτή του Ελληνικού Κράτους.
Μετά την προβολή θα ακολουθήσει συζήτηση με τον Νίκο Κουρκουμέλη, Διδάκτορα Νεότερης Ιστορίας, Υποστράτηγο ε.α., και τον Ανδρέα Κούκο, Ιστορικό, Νομικό, Πρόεδρο Δ.Σ. Ε.ΜΕ.Ν.Σ.Ι., Επιστημονικό Επιμελητή της ταινίας.
Συντονίζει η Πηνελόπη Νικολέ, Έφορος Ε.ΜΕ.Ν.Σ.Ι.

Μουσική και Καρδιά στην Καλλιθέα
2025-11-24 20:00 - 22:00 | Δημοτικό Θέατρο Καλλιθέας, Κρέμου 123, Καλλιθέα, Αττική, Greece
Μουσική και Καρδιά στην Καλλιθέα
Δευτέρα 24 Νοεμβρίου 2025
20.00 «ΜΟΥΣΙΚΗ ΚΑΙ ΚΑΡΔΙΑ»
Επιστημονικό και μουσικό αφιέρωμα στο έργο του καρδιολόγου και συνθέτη Θανάση Δρίτσα.
ΕΙΣΟΔΟΣ ΕΛΕΥΘΕΡΗ
ΔΗΜΟΤΙΚΟ ΘΕΑΤΡΟ ΚΑΛΛΙΘΕΑΣ (Κρέμου 123 & Φιλαρέτου)
Τμήμα Ερασιτεχνικής Δημιουργίας και Εκδηλώσεων
Διεύθυνση Πολιτισμού – Παιδείας & Νέας Γενιάς Δήμου Καλλιθέας
Φιλαρέτου 108, 176 76 Καλλιθέα

Ακοολογικός Έλεγχος στην Πετρούπολη
2025-11-25 09:00 - 12:00 | Β ΚΑΠΗ Πετρούπολης, Κρήτης & Δωδεκαννήσου, Πετρούπολη, Αττική, 13231, Greece
Δωρεάν Ακοολογικός Έλεγχος Στα Κ.Α.Π.Η. Πετρούπολης Για Κάθε Δημότη
Ο Δήμος Πετρούπολης, σε συνεργασία με το Κέντρο Υγείας Αγίων Αναργύρων, παρέχει στα μέλη των Κέντρων Ανοιχτής Προστασίας Ηλικιωμένων αλλά και σε κάθε δημότη τη δυνατότητα να πραγματοποιήσουν δωρεάν ακοολογικό έλεγχο, κατόπιν ραντεβού.
Οι γιατροί θα βρίσκονται:
– Την Τρίτη 25 Νοεμβρίου στο Β’ Κ.Α.Π.Η. (Κρήτης & Δωδεκαννήσου), από τις 9:00 έως τις 12:00. Για να ορίσετε ραντεβού καλέστε στο 210 5014777.
– Την Τρίτη 2 Δεκεμβρίου στο ’ Κ.Α.Π.Η. (Τσακάλωφ & Γραβιάς), από τις 9:00 έως τις 12:00. Για να ορίσετε ραντεβού καλέστε στο 210 5052511.
– Την Τρίτη 9 Δεκεμβρίου στο Δ’ Κ.Α.Π.Η. (Σουλίου 144, Αγ. Τριάδα), από τις 9:00 έως τις 12:00. Για να ορίσετε ραντεβού καλέστε στο 210 5014740.
Στο πλαίσιο της φροντίδας του Δήμου για τα μέλη των Κ.Α.Π.Η., πραγματοποιήθηκε πρόσφατα δωρεάν προληπτικός έλεγχος PSA (προστάτη). Εξετάστηκαν συνολικά 50 άτομα, ενώ σε 6 από αυτά συστήθηκε περαιτέρω ιατρικός έλεγχος.

38ο Πανόραμα Ευρωπαϊκού Κινηματογράφου-Ταινίες Μικρού Μήκους
2025-11-25 18:00 - 20:00 | Ελληνοαμερικάνικη Ένωση HAU, Μασσαλίας 22, Αθήνα, Αττική, 10680, Greece
38ο Πανόραμα Ευρωπαϊκού Κινηματογράφου-Ταινίες Μικρού Μήκους
Στο πλαίσιο του 38ου Πανοράματος Ευρωπαϊκού Κινηματογραφού θα πραγματοποιηθεί προβολή των καλύτερων ταινιών από τις 4 πιο σημαντικές ελληνικές σχολές κινηματογράφου. Η δίωρη προβολή συγκεντρώνει τις πιο αντιπροσωπευτικές και ώριμες δημιουργίες τελειοφοίτων από τις τέσσερις σημαντικότερες κινηματογραφικές σχολές της Αθήνας: της Σχολής Σταυράκου, του New York College, του Μητροπολιτικού Κολλεγίου και της SAE. Στόχος της εκδήλωσης είναι η ανάδειξη των νέων φωνών του ελληνικού σινεμά. Το φετινό πρόγραμμα περιλαμβάνει 7 ταινίες που μπορείτε να δείτε παρακάτω.
ΟΡΕΙΒΑΣΙΑ του Tony Kris (Αντώνης Γκιαούρης) (New York College)
SHOULD I CHANGE του Βασίλη Αγγλιά (New York College)
PERPETUAL του Τony Kris (Αντώνης Γκιαούρης) (New York College)
FRAGMENTS του Αναστάσιου Παπαγιάννη (Μητροπολιτικό Κολλέγιο)
Η ΘΛΙΨΗ ΠΟΥ ΜΕΝΕΙ του Χάρη Κουτρουμπόπουλου (Μητροπολιτικό Κολλέγιο)
BUGS UNDER MY SKIN των Μάρκου Κρίμπαλη και Χαράλαμπου -Ιωάννη Νικούλη (S.A.E.)
LAST TROPICS του Θανάση Τρουμπούκη (Σχολή Σταυράκου)
38ο Πανόραμα Ευρωπαϊκού Κινηματογράφου Πρόγραμμα | Ελληνοαμερικανική Ένωση
Είσοδος ελεύθερη με σειρά προτεραιότητας
Θέατρο Ελληνοαμερικανικής Ένωσης
Μασσαλίας 22, Αθήνα
Γλώσσα Ελληνικά

Μονόπρακτα στο Ηράκλειο Αττικής
2025-11-25 19:00 - 21:00 | Πολιτιστικό Πολύκεντρο Ηλέκτρα Αποστόλου Νέου Ηρακλείου, Κουντουριώτου & Νεότητος, Ηράκλειο, Αττική, 14122, Greece
4ο Φεστιβάλ Ερασιτεχνικού Θεάτρου
Το 4ο Φεστιβάλ Ερασιτεχνικού Θεάτρου του Δήμου Ηρακλείου Αττικής έρχεται φέτος από τις 16 έως τις 30 Νοεμβρίου για να δώσει βήμα έκφρασης και να παρουσιάσει στο κοινό παραστάσεις από ερασιτεχνικούς θιάσους της Αττικής, στην θεατρική αίθουσα του δημοτικού Πολιτιστικού Πολύκεντρου «Ηλέκτρα Αποστόλου» (Κουντουριώτου και Νεότητος, Ηράκλειο Αττικής, υπόγειο) με ελεύθερη είσοδο για όλες και όλους.
Αρχή την Κυριακή 16 Νοεμβρίου στις 19.00 με την παράσταση «Οι 12 Ένορκοι» από την Θεατρική Σκηνή του Δήμου Ηρακλείου Αττικής.
Παρασκευή 21 Νοεμβρίου στις 19.00 «Άνθρωποι και Άγγελοι» από το Θέατρο Τέχνης του Δήμου Πεντέλης.
Σάββατο 22 Νοεμβρίου στις 19.00 παιδική παράσταση «Η Μάχη των Μάγων» από την Ομάδα Ε.ΠΑ.Φ.Η.
Τρίτη 25 Νοεμβρίου στις 19.00 «Τα Μονόπρακτα» από τη Θεατρική Ομάδα Θύμιου Μανάφα.
Τετάρτη 26 Νοεμβρίου στις 19.00 «Δεν γυρεύω να ζήσω παρά να ζήσω ευτυχισμένη» από ο Λαογραφικό Εργαστήρι Χοροστάσι.
Παρασκευή 28 Νοεμβρίου στις 19.00 «Περπατώ εις το δάσος» από την Καλλιτεχνική Ομάδα Δρώμενο.
Σάββατο 29 Νοεμβρίου στις 19.00 «Το μάθημα συνεχίζεται» από την Ομάδα Γ.Κ.ΑΡΑ.Ζ.
Κυριακή 30 Νοεμβρίου στις 19.00 «Αγία Ιωάννα των Σφαγείων» με το Θέατρο από Εργάτες για Εργάτες.
«Θέλω να ευχαριστήσω όλους τους ερασιτεχνικούς θιάσους που συμμετέχουν στο φετινό Φεστιβάλ. Μαζί ετοιμάσαμε και παρουσιάζουμε με περηφάνεια μια σειρά από προσεγμένες δουλειές που είμαι σίγουρη θα ενθουσιάσουν το κοινό», σχολιάζει η εντεταλμένη για τον Πολιτισμό δημοτική σύμβουλος, Κατερίνα Ζαγγανά.
«Ο Δήμος Ηρακλείου Αττικής επιδιώκει πάντοτε να παρέχει βήμα καλλιτεχνικής έκφρασης στους πολίτες, στις ομάδες, σε όποιον ή όποια θέλει να εξωτερικεύσει μέσα από τον Πολιτισμό τις ανησυχίες. Αυτό τον σκοπό υπηρετεί και το Φεστιβάλ Ερασιτεχνικού Θεάτρου, δημιουργώντας μια αμφίδρομη σχέση ανάμεσα σε ηθοποιούς και κοινό. Σας περιμένω όλες και όλους», το μήνυμα του δημάρχου της πόλης, Νίκου Μπάμπαλου.
Το 4ο Φεστιβάλ Ερασιτεχνικού θεάτρου διεξάγεται από το Τμήμα Πολιτισμού του Δήμου σε συνεργασία με τον Σύνδεσμο για τη Βιώσιμη Ανάπτυξη των Πόλεων.

Σινεμά & Ψυχολογία στα Βριλήσσια
2025-11-25 20:00 - 22:00 | Κίνηση Δημοτών Βριλησσίων Δράση, Πάρνηθος 21, Βριλήσσια, Αττική, 15235, Greece
Στην 7η Συνάντηση του Σεμιναρίου «Σινεμά & Ψυχολογία» (Τρίτη 25/11, 8:00μμ) συζητάμε την ταινία «Οι Γέφυρες του Μάντισον» του Clint Eastwood. Το φιλμ αναφέρεται σε μια γυναίκα που διαθέτει έμφυτη καλλιέργεια που δεν αντιστοιχεί στη μέτρια ζωή της και έναν άνδρα με ανάλογη ιδιοσυγκρασία που βρίσκουν ο ένας στον άλλον την υπόσχεση μιας τέλειας προσωπικής ευτυχίας, αλλά ταυτόχρονα αντιλαμβάνονται με θλίψη και αποδοχή, ότι το πιο σημαντικό πράγμα στη ζωή δεν είναι πάντα το να κάνουν τον εαυτό τους ευτυχισμένο. Εκείνο που κάνει τους ίδιους υπέροχους, την ιστορία τους συγκινητική και τους θεατές να ταυτίζονται μαζί τους είναι ότι δεν αφήνουν τα πάντα για να ζήσουν μαζί. Δεν τους εμποδίζει ο σεβασμός στις υποχρεώσεις, είναι κυρίως η άποψη ή το υπονοούμενο ότι αν είχαν ενεργήσει σύμφωνα με την επιθυμία τους, αν είχαν εγκαταλείψει τα πάντα για τον έρωτα τους, δεν θα άξιζαν έναν τέτοιο έρωτα. Προφανώς το ιδανικό είναι καταδικασμένο να είναι ιδεατό.
Οι συναντήσεις γίνονται ζωντανά στο στέκι της ΔΡΑΣΗΣ για μια Άλλη Πόλη και διαδικτυακά μέσω της πλατφόρμας zoom στη διεύθυνση: https://us06web.zoom.us/j/86868047020?pwd=[REDACTED]
7η Συνάντηση Σεμιναρίου «Σινεμά & Ψυχολογία», Τρίτη 25 Νοεμβρίου 2025, 8:00μμ, ζωντανά και διαδικτυακά
Οι Γέφυρες του Μάντισον/The Bridges Of Madison County
ΗΠΑ, Δραματική, 1995. Διάρκεια: 135’. Σκηνοθεσία: Clint Eastwood. Σενάριο: Richard Lagravenese, βασισμένο στην ομότιτλη νουβέλα του Robert James Waller. Πρωταγωνιστούν: Meryl Streep, Annie Corley, Clint Eastwood, Victor Slezak .
Αν αγαπάς κάποιον όλα γύρω αποκτούν νόημα, αν όχι όλα μένουν άδεια, λειψά και κούφια. Γιατί η αγάπη είναι ο ψίθυρος της ζωής, η απόχρωση που με αγωνία αναζητούμε, η νότα που με λαχτάρα ψάχνουμε, η λέξη που μπορεί να ολοκληρώσει αβίαστα μια φράση, να τελειώσει ένα ημιτελές κεφάλαιο να ολοκληρώσει μια θρυμματισμένη αφήγηση. Δεν είναι τυχαίο ότι η τέχνη είναι το μισό του έρωτα αν αφαιρέσουμε τον έρωτα από την τέχνη θα γίνει θρύψαλα κομμάτια, σκόνη. Εξ άλλου και εμείς είμαστε ένας ασήμαντος σωρός που περιμένουμε να ζήσουμε έναν έρωτα για να μας στήσει στα πόδια μας, να μας ανασηκώσει το πηγούνι για να δούμε τ’ άστρα, να μας φυτέψει δυο φτερά να ταξιδέψουμε στα πέρατα του κόσμου. Μια άμορφη μάζα από επιθυμίες, εμμονές και εξαρτήσεις είμαστε που προσμένουμε μιαν αγάπη να βάλει τάξη στο χάος που ταξιδεύουμε. Η Φραντσέσκα Τζόνσον είχε τη δύναμη, την αντοχή αλλά και το ερωτικό ελατήριο να φύγει από το Μπάρι της Ανατολικής Ιταλίας και να φτάσει στην άλλη άκρη του κόσμου στην επαρχία του Μάντισον της πολιτείας της Αϊόβα, ακολουθώντας τον άντρα και τα όνειρά της για μια άλλη ζωή. Μέσα στη σκόνη των μεσοδυτικών πολιτειών στήνει τη ζωή της με τον σύζυγό της, μεγαλώνει τα δυο παιδιά της και νιώθει ότι έχει ολοκληρώσει τον προδιαγραμμένο κύκλο της. Στην Αμερικάνικη ενδοχώρα η Φραντσέσκα ζει βουτηγμένη στη σκόνη, τη φροντίδα και τη ρουτίνα χωρίς να περιμένει τίποτα ιδιαίτερο, χωρίς να νοιάζεται για τίποτε άλλο εκτός από την φροντίδα των δικών της, την ευφορία της οικογένειάς της και την δίχως δυσάρεστες εκπλήξεις εξέλιξη του βίου τους. Στον βωμό μάλιστα της οικογενειακής ισορροπίας εγκατέλειψε και την επαγγελματική της ενασχόληση.
Κάποια στιγμή η υπόλοιπη οικογένεια φεύγει ταξίδι για δουλειά και η Φραντσέσκα μένει πίσω για να φροντίσει το σπίτι, να βρει την ησυχία της και να ψηλαφήσει μέσα στη μοναξιά λίγο τον εαυτό της. Τότε στην περιοχή καταφθάνει με το παλιό φορτηγάκι του ο Ρόμπερτ Κινκέιντ, φωτογράφος του National Geographic, για να φωτογραφίσει τις γραφικές κλειστές γέφυρες της περιοχής. Είναι λίγο εσκεμμένα χαμένος, αρκετά περίεργος και ήδη πολύ γοητευμένος από τον τρόπο που ζει. Εκτός από τις γέφυρες γοητεύεται και από την νοικοκυρά που στη μέση του πουθενά φροντίζει την γαλήνη και την εστία της οικογένειας. Η έλευση του λίγο τυχοδιώκτη, λίγο αδιάφορου, επιδεικτικά σίγουρου αλλά εν τέλει μοναχού και μοναχικού φωτογράφου, κάνει σκόνη τη ρουτίνα τους. Οι λίγες μέρες που θα ζήσουν μαζί θα αποδείξουν ότι «Δεν υπάρχουν ούτε έξι, ούτε εφτά θαύματα στον κόσμο. Υπάρχει μόνο ένα: η αγάπη», όπως έγραφε ο Γάλλος συγγραφέας Jaques Prévert. Ο Ρόμπερτ φωτογραφίζει τις γέφυρες του Μάντισον, αλλά και την κάθε στιγμή της όλο και πιο γοητευτικής και πιο γοητευμένης Ιταλοαμερικανίδας νοικοκυράς. Μαζί ακτινογραφεί τις ζωές τους τις τόσο αντίθετες αλλά και τόσο μονοδιάστατες και λειψές. Μέσα σε τέσσερις μέρες αναπτύσσεται ένα ειδύλλιο το οποίο μπορεί να αντέξει μια ζωή γιατί και οι δύο το έχουν ανάγκη, ή να σκορπίσει την επόμενη στιγμή γιατί έτσι επιβάλλουν οι συνθήκες.
Ο σκηνοθέτης βασίστηκε το μπεστ σέλερ του Ρόμπερτ Τζέιμς Γουόλερ, το οποίο διασκεύασε σεναριακά ο Ρίτσαρντ ΛαΓκραβενίζ για να αναπτύξει τη «βεβαιότητα που έρχεται μια φορά στη ζωή μας». Κινηματογραφεί την κάψα και τη σκόνη του καλοκαιριού του 1965 στην Αϊόβα, φιλμογραφεί την σιωπηλή απελπισία της στερημένης νοικοκυράς και υμνεί τον αιώνιο έρωτα, την ακαταμάχητη έλξη, την ασίγαστη επιθυμία και τη βουβή αγάπη. Η κινηματογραφική μηχανή στήνεται με τη σιγουριά, τη βεβαιότητα και την καθαρότητα της φωτογραφικής μηχανής που χαράματα με το πρώτο φως είναι στημένη, έτοιμη να τραβήξει την σκεπαστή γέφυρα Ρόουζμαν. Με την ευαισθησία που η κάμερα θωπεύει μαζί με το δεξί χέρι της υπέροχης Μέριλ Στριπ το πρόσωπο της υποταγμένης νοικοκυράς και της ανυπότακτης γυναίκας. Την ευκρίνεια της μηχανής λήψης που διατρέχει με φυσικότητα το αυλακωμένο πρόσωπο του Κλιντ Ίστγουντ και των επιθυμιών του. Θαυμάζουμε την ευκινησία που αποκτά η κινηματογραφική μηχανή όταν περιγράφει το τοπίο με ευαισθησία και μαεστρία μοναδική. Γοητευόμαστε από την ακρίβεια του φακού καθώς κινείται ανάμεσα στη σκόνη και στην κάψα της θερινής Αϊόβα, όπως το αεράκι λίγο πριν πέσει το φως και χαθεί η αφόρητη ζέστη και λαμπαδιάσουν τα αθώα σώματα, τα αιχμηρά αισθήματα και οι ανεξερεύνητες αισθήσεις. Ό,τι όμως και να κινηματογραφεί ο σπουδαίος σκηνοθέτης, δεν χάνει ποτέ τον στόχο του που είναι οι διακριτικές κινήσεις του Κλιντ, τα ντροπαλά βλέμματα της Μέριλ και πάνω απ’ όλα η ψυχή της Φραντσέσκα Τζόνσον και το χτυποκάρδι του Ρόμπερτ Κινκέιντ. Οι ψυχές και οι επιθυμίες είναι άπιαστα πουλιά, αλλά ο φακός του Κλιντ Ίστγουντ κατάφερε έστω για μια στιγμή να τις απαθανατίσει.
Η βροχή φτάνει καταρρακτώδης, μαζί με την οικογένεια της νοικοκυράς και παρασέρνει το καλοκαίρι, τη σκόνη και το ειδύλλιο. Σε μια αυθεντικά όμορφη μελοδραματικά σκηνή οι ουρανοί έχουν ανοίξει. Η Φραντσέσκα στο φορτηγάκι με οδηγό τον σύζυγό της, προσπαθούν μέσα στην νεροποντή να επιστρέψουν στο σπίτι τους. Σε μια στροφή εκείνη διακρίνει την λεπτή φιγούρα του Ρόμπερτ να δέρνεται από το ανεμοβρόχι, σε μια τελευταία προσπάθεια πρόσκλησης να την πάρει να φύγουν μακριά να ζήσουν αυτό που μπορούν, να απολαύσουν αυτό που δικαιούνται. Τα νερά στραγγίζουν στο πρόσωπο του φωτογράφου και παρασύρουν το θολό του βλέμμα, τα αραιά του μαλλιά και τα αδιάβροχα συναισθήματά του. Η Φραντσέκα στο φανάρι αρπάζει το χερούλι, για να πεταχτεί έξω, βουρκωμένη μέσα στην απόγνωση κοιτάζει πότε τον άντρα της στο πλάι, πότε τον Ρόμπερτ στο καθρεφτάκι του αυτοκινήτου, πότε την απόγνωση κατάματα, αλλά μένει ασάλευτη. Η Φραντσέσκα δεν μπορεί να σηκώσει στους λεπτεπίλεπτους ώμους της το βάρος του να εγκαταλείψει του άντρα της, ο οποίος, όπως η ίδια ένοχα ψιθυρίζει, «είναι καλός και τρυφερός». Δεν αντέχει να αφήσει στα σκοτάδια της εφηβείας τα παιδιά της, τα οποία είναι δυο φωτεινά πρόσωπα που ακόμα παίρνουν φως από τη δική της λάμψη. Πιθανόν η Ιταλοαμερικανίδα, μεσήλικη νοικοκυρά δεν αντέχει και τις κοινωνικές επιπτώσεις και τον χλευασμό του περίγυρου που έρποντας θα τους ακολουθούσε, θα τους προλάβαινε και θα κατέτρωγε την οικογένειά της και την ίδια, αλλά όπως έγραφε ο Μπέρτραντ Ράσελ «Θα πρέπει να σέβεται κανείς την κοινή γνώμη όσο χρειάζεται για να μην πεθάνει της πείνας και για να μην πάει φυλακή. Οτιδήποτε όμως περισσότερο απ’ αυτό είναι εθελοντική υποταγή σε μια περιττή τυραννία και πιθανόν θα παρεμποδίσει την ευτυχία με διάφορους τρόπους». Ο Βρετανός φιλόσοφος έθεσε το διάτρητο πλαίσιο της ελευθερίας, στο οποίο όμως λείπουν δύο κρίσιμες παράμετροι η διψασμένη ψυχή της Φραντσέσκα και η αλύτρωτη επιθυμία του Κινκένιτ. Πιθανόν όμως επειδή οι ψυχές και οι επιθυμίες είναι άπιαστα πουλιά και επειδή ο φακός του Κλιντ Ίστγουντ κατάφερε έστω για μια στιγμή να τις απαθανατίσει, δημιούργησε μια σπουδαία ταινία που έχουμε πολλούς λόγους, όχι μόνο αισθητικούς, όπου τη συναντούμε να τρυπώνουμε στη γοητευτική αγκάλη της.
Ίστγουντ και Μέριλ Στριπ χτίζουν τις ερμηνείες τους όχι με μεγαλοπρεπείς χειρονομίες, αλλά με αμέτρητες ανεπαίσθητες μικρές στιγμές έντονης αγάπης.

Women in Front
2025-11-25 20:30 - 22:30 | Αίθουσα συναυλιών Φίλιππος Νάκας, Ιπποκράτους 41, Αθήνα, Αττική, Greece
Women in Front
Galan Trio
Μπάμπης Καρασαββίδης-βιολί,
Μαρίνα Κολοβού-τσέλο,
Πέτρος Μπούρας-πιάνο
Women in Front Υπό την Αιγίδα του Οργανισμού New York Women Composers με το Galan Trio.
Μπάμπης Καρασαββίδης: βιολί
Μαρίνα Κολοβού: βιολοντσέλο
Πέτρος Μπούρας: πιάνο
Το Galan Trio, όντας ένα ενεργό κομμάτι της σύγχρονης διεθνούς μουσικής πρωτοπορίας κι έχοντας πάνω από 60 έργα αφιερωμένα σε αυτό, προτείνει ένα πρόγραμμα αμιγώς αφιερωμένο στην γυναικεία συνθετική ματιά. Το κομμάτια της συναυλίας είναι δημιουργίες γυναικών τού σήμερα που εδρεύουν στις ΗΠΑ, από τη Νέα Υόρκη μέχρι την Καλιφόρνια. Η συναυλία τελεί υπό την αιγίδα του οργανισμού New York Women Composers.
Η αμερικάνικη περιπέτεια του Galan Trio με το project Kinesis ξεκίνησε το 2021 όταν το Galan Trio, εν μέσω πολλών προκλήσεων λόγω της πανδημίας Covid-19, πραγματοποίησε μία σειρά συναυλιών στις Ηνωμένες Πολιτείες σε συνεργασία με διακεκριμένους καθηγητές σύνθεσης επιλεγμένων πανεπιστημίων σε Florida, Georgia και S. Carolina. Έκτοτε, το Galan Trio έχει παρουσιάσει περί τα 60 έργα σε πρώτη παγκόσμια εκτέλεση, σε 45 πανεπιστήμια, σε περισσότερες από 20 πολιτείες των ΗΠΑ.
Καθώς όλο και περισσότερες καταξιωμένες συνθέτριες, μεταξύ άλλων η Cindy Cox και η Pamela Madsen, με πλούσια δραστηριότητα σε Ευρώπη και Αμερική παίρνουν μέρος στο Kinesis, γεννήθηκε η ιδέα ενός προγράμματος επικεντρωμένου στη γυναικεία δημιουργία, μια ιδέα που πήρε σάρκα και οστά όταν μέλη από το New York Women Composers Association εκδήλωσαν το ενδιαφέρον τους για συνεργασία με το Galan Trio.
To New York Women Composers Association επιλέγει κάθε χρόνο πέντε ensemble παγκοσμίως για την προώθηση του έργου του και το 2025 επέλεξε το Galan Trio ως ένα από αυτά.
ΠΡΟΓΡΑΜΜΑ
Whitney George – Burning a Name with Black Edges
Eleanor Aversa – Piano Trio N.2
Wendy Griffiths – Minima, Memory, and Mirage
Faye-Ellen Silverman – Reconstructed Music
Rain Worthington – Just Beyond Reach
Pamela Madsen – Fragments from the Wasteland: IV. Death by Water
Sophia Serghi – Towards the Flame
Cindy Cox – La Mar Amarga
ΤΡΙΤΗ 25 ΝΟΕΜΒΡΙΟΥ 2025 ΩΡΑ 20:30
ΕΙΣΟΔΟΣ ΕΛΕΥΘΕΡΗ
ΑΙΘΟΥΣΑ ΣΥΝΑΥΛΙΩΝ ΦΙΛΙΠΠΟΣ ΝΑΚΑΣ | ΙΠΠΟΚΡΑΤΟΥΣ 41 ΑΘΗΝΑ | ΤΗΛ.: 2103634000

Διακοπή για διαφημίσεις στην Ηλιούπολη
2025-11-26 08:00 - 17:00 | Αττική
Τα παιδιά ζωγραφίζουν στον τοίχο δύο καρδιές κι έναν ήλιο στη μέση… κι ένα λουλούδι, έναν χαρταετό, ένα μπαλόνι, μια καραμέλα! Τα παιδιά ξέρουν πώς να διώχνουν το μαύρο και να γεμίζουν τη ζωή με χρώμα! Ξέρουν πώς να ταξιδεύουν με όχημα τη φαντασία σε μέρη μαγικά! Εκεί όπου όλα μπορούν να συμβούν, αρκεί να κλείσει κανείς τα μάτια και να ακούσει τις παιδικές φωνές! Αυτές που θυμίζουν σε όλους μας ότι είμαστε φτιαγμένοι από άστρα!
Οι μικροί ηθοποιοί του Δήμου μας είναι έτοιμοι να μεταφέρουν αυτό το αισιόδοξο μήνυμα στο κοινό, προσφέροντας μια βραδιά γεμάτη χαρά και συγκίνηση. Μας προσκαλούν την Παρασκευή, 28 Νοεμβρίου, στις 7.30 μ.μ., στο Δημοτικό Θέατρο Ηλιούπολης «Μίκης Θεοδωράκης» (Λεωφόρος Σοφ. Βενιζέλου & Κουντουριώτου), να παρακολουθήσουμε το επιστέγασμα της δημιουργικής δουλειάς τους, μία παράσταση πρωτότυπη και βασισμένη στον αυτοσχεδιασμό και τη φαντασία, με τίτλο «Διακοπή για διαφημίσεις!»
Διδασκαλία-σκηνοθεσία: Μάρα Γαργαλάκου, θεατρολόγος
Ας στηρίξουμε τις προσπάθειες των παιδιών με την παρουσία και το χειροκρότημά μας!
Η είσοδος είναι ελεύθερη για το κοινό.
Για περισσότερες πληροφορίες, μπορείτε να καλέσετε
στο Τμήμα Πολιτισμού, στο τηλ. 210 9940699.

Μίλα Έχεις τη Δύναμη
2025-11-26 17:00 - 20:00 | Πολιτιστικό συνεδριακό κέντρο Μίκης Θεοδωράκης – Αργυρούπολη, Κύπρου 68, Αργυρούπολη, Αττική, 16451, Greece
Μίλα – Έχεις τη Δύναμη!
Τετάρτη 26 Νοεμβρίου, ώρα 17:00
Πολιτιστικό – Συνεδριακό Κέντρο «Μίκης Θεοδωράκης»
Με αφορμή την Παγκόσμια Ημέρα Εξάλειψης της Βίας κατά των Γυναικών, ο Δήμος Ελληνικού – Αργυρούπολης, μέσω της Διεύθυνσης Κοινωνικής Συνοχής και σε συνεργασία με την Κίνηση Γυναικών Ελληνικού – Αργυρούπολης (ΚΙ.Γ.Ε.Α.), διοργανώνει μια ακόμα σημαντική εκδήλωση ενημέρωσης, ευαισθητοποίησης και ενδυνάμωσης των γυναικών.
Πρόκειται για μια βραδιά αφιερωμένη στη δύναμη της φωνής τους, στην ενίσχυση της γνώσης και της αλληλεγγύης, σε ένα θέμα που αφορά ολόκληρη την κοινωνία και τις αξίες που θέλουμε να υπηρετούμε, στέλνοντας το μήνυμα ότι καμία γυναίκα δεν είναι μόνη. Υπάρχουν δομές, άνθρωποι και υπηρεσίες που βρίσκονται στο πλευρό κάθε γυναίκας που αναζητά στήριξη, ασφάλεια και σεβασμό.
Στόχος είναι να μάθουμε, να αναγνωρίσουμε και να στηρίξουμε όσες γυναίκες βιώνουν κακοποιητικές συμπεριφορές, μετατρέποντας τη συλλογική μας παρουσία σε δύναμη ζωής και ελπίδας.
Η εκδήλωση θα ξεκινήσει με διαδραστική συμμετοχή στην είσοδο του Πολιτιστικού Κέντρου «Μίκης Θεοδωράκης» και θα ακολουθήσουν σημαντικές εισηγήσεις από διακεκριμένους ομιλητές και ομιλήτριες. Στην εκδήλωση συμμετέχει η Χορωδία Ενηλίκων του Δημοτικού Ωδείου Ελληνικού – Αργυρούπολης «Γ. Μιχαλακέας».
Η παρουσία όλων μας είναι μήνυμα δύναμης προς κάθε γυναίκα και στήριγμα για να ακουστεί η φωνή της.

Η απόδειξη της αθωότητάς μου στο Χαλάνδρι
2025-11-26 18:00 - 20:00 | Αετοπούλειο Πολιτιστικό Κέντρο – Δημοτική Βιβλιοθήκη Χαλανδρίου, Φιλικής Εταιρίας 11, Χαλάνδρι, Αττική, 15232, Greece
Λέσχη Ανάγνωσης της Δημοτικής Βιβλιοθήκης Χαλανδρίου
Επιστρέφουμε μετά το καλοκαίρι να συνεχίσουμε τα λογοτεχνικά μας ταξίδια στην Λέσχη Ανάγνωσης της Δημοτικής Βιβλιοθήκης Χαλανδρίου.
Ξεκινάμε την Τετάρτη 24 Σεπτεμβρίου, ώρα 18:00, με το βιβλίο της Αμάντας Μιχαλοπούλου «Το μακρύ ταξίδι της μιας μέσα στην άλλη» (εκδ. Πατάκη).
Στη συζήτηση θα συμμετέχει η ίδια η συγγραφέας.
Για τον Οκτώβριο, διαβάζουμε το βιβλίο «Χθες» του Juan Emar (εκδ. Αλεξάνδρεια) και θα το συζητήσουμε την Τετάρτη 29/10 με τον μεταφραστή κ. Κωνσταντίνο Παλαιολόγο.
Το Νοέμβριο, θα συζητήσουμε το βιβλίο του Jonathan Coe «Η απόδειξη της αθωότητάς μου» (εκδ. Πόλις), την Τετάρτη 26/11 με καλεσμένη τη μεταφράστρια Άλκηστη Τριμπέρη.
Οι συναντήσεις για την Λέσχη Ανάγνωσης, συνεχίζονται κάθε τελευταία Τετάρτη του μήνα, στις 18:00, στο Αετοπούλειο Πολιτιστικό Κέντρο. Τις συζητήσεις συντονίζει η Σοφία Κορωναίου.
Ανυπομονούμε να μοιραστούμε σκέψεις, ιδέες και συναισθήματα γύρω από τα βιβλία που θα μας συντροφεύσουν τη νέα σεζόν.
Σας ευχόμαστε μια όμορφη και δημιουργική χρονιά!

Ανοιχτό Πανεπιστήμιο Ηλιούπολης
2025-11-26 18:00 - 20:00 | Μουσείο Εθνικής Αντίστασης Ηλιούπολης, Μαρίνου Αντύπα 134, Ηλιούπολη, Αττική, Greece
Ανοιχτό Πανεπιστήμιο Ηλιούπολης 2025
Ο Δήμος Ηλιούπολης βρίσκεται στην ευχάριστη θέση να ενημερώσει τους Δημότες και κατοίκους της πόλης ότι ο σημαντικός Θεσμός του Ανοιχτού Πανεπιστημίου επανέρχεται στην πόλη, πιστός “στο ραντεβού του με τους Δημότες με στόχο τη διά βίου μάθηση“. Η Συμμετοχή στο Ανοιχτό Πανεπιστήμιο είναι εντελώς Δωρεάν και διεξάγεται στα πλαίσια της Διά βίου Μάθησης και της Κοινωνικής Υπευθυνότητας του Δήμου Ηλιούπολης. Μπορεί δε να πραγματοποιηθεί και με εγγραφή στη φόρμα συμμετοχής εδώ.
Πατήστε ΕΔΩ για να δείτε το πλήρες πρόγραμμα
26/11/2025, Ημέρα Τετάρτη, Ώρα 18:00-20:00
Εισηγητής: Αντώνης Καραμπάτσος, Διδάκτωρ του ΕΚΠΑ, πρ. Σχολικός Σύμβουλος και διδάσκων καθηγητής στο Πανεπιστήμιο
Θέμα: “Ο Όμηρος είναι ο μέντορας της Ελλάδας και όλου του κόσμου, αφού δίδαξε με τη μελωδικότερη μέθοδο, τα ωραιότερα μαθήματα που καθόρισαν τον πολιτισμό μας”
Ειδικότερα:
-Επισημάνσεις βασικών διδαγμάτων
-Επισημάνσεις γεωγραφικών περιοχών της “Μεσσηνιακής γης”, που, όπως φαίνεται, τις γνώριζε πολύ καλά ο Όμηρος(Οδύσσεια ραψωδία γ’)

Ειδικές Μαθησιακές Δυσκολίες στην Ηλιούπολη
2025-11-26 18:00 - 20:00 | Δημοτικό Θέατρο Ηλιούπολης Μίκης Θεοδωράκης, Σοφοκλή βενιζέλου 112 και Πρωτόπαπα, Ηλιούπολη, Αττική, 16342, Greece
Ο Δήμος Ηλιούπολης και η Αλυσίδα ΑΓΩΓΗ συνδιοργανώνουν Επιστημονική Ημερίδα με τίτλο «Ειδικές Μαθησιακές Δυσκολίες: Εντοπίζω & Αντιμετωπίζω» την Τετάρτη 26 Νοεμβρίου 2025 στις 18:00 μ.μ. στο Δημοτικό Θέατρο Ηλιούπολης «Μίκης Θεοδωράκης».
H Επιστημονική Ημερίδα προορίζεται για γονείς & παιδιά Πρωτοβάθμιας και Δευτεροβάθμιας Εκπαίδευσης, αναγνωρίζοντας τη μεγάλη ανάγκη στήριξης της εκπαιδευτικής διαδικασίας και της βελτίωσης της ποιότητας ζωής των μαθητών που αντιμετωπίζουν δυσκολίες στη μάθηση.
Ομιλητές της Επιστημονικής Ημερίδας θα είναι ο Στέφανος Γ. Κούτρας, Δρ. Ειδικής Αγωγής παν. Ιωαννίνων & Σύμβουλος Εκπαίδευσης Π.Ε Α’ Αθήνας, ο Ηλίας Θεοδωρακόπουλος, Ψυχολόγος, η Γεωργία Ηλίου, Ειδική Παιδαγωγός & Πρόεδρος Δύναμαι Άκουσε με και η Σοφία Δρόσου, Πρόεδρος ΔΕΠΥΥ Ελλάς. Συντονιστής θα είναι ο Άρης Τσαμπίρας, Μαθηματικός – Eιδικός Παιδαγωγός, Ιδιοκτήτης της αλυσίδας ΑΓΩΓΗ – Κέντρων Μελέτης & Ειδικής Αγωγής.
Μπορείτε να δείτε το πρόγραμμα εδώ
Όσοι συμμετάσχουν στην Επιστημονική Ημερίδα θα έχουν το δικαίωμα μετά από αίτησή τους στην φόρμα επικοινωνίας ή σε αίτηση που θα συμπληρωθεί την ημέρα διεξαγωγής της Επιστημονικής Ημερίδας, να πραγματοποιήσουν Δωρεάν Τεστ Πρόωρης Αναγνώρισης Μαθησιακών δυσκολιών για παιδιά 5-7 ετών και Δωρεάν Τεστ Αξιολόγησης για τις υπόλοιπες ηλικίες.
Η διεξαγωγή τόσο του Δωρεάν Τεστ Πρόωρης Αναγνώρισης Μαθησιακών δυσκολιών για παιδιά 5-7 ετών, όσο και του Δωρεάν Τεστ Αξιολόγησης για τις υπόλοιπες ηλικίες θα είναι για συγκεκριμένο αριθμό παιδιών και θα τηρηθεί αυστηρή σειρά προτεραιότητας.
Για πληροφορίες μπορείτε να καλέσετε το Τμήμα Παιδείας στο τηλέφωνο 210 99 70 113 ή στο τηλέφωνο του Κέντρου Μελέτης & Ειδικής Αγωγής “ΑΓΩΓΗ” στην Ηλιούπολη, 210 99 35 576.

Από το Μουσείο στην Κυψέλη
2025-11-26 19:00 - 21:00 | Ελληνοαμερικάνικη Ένωση HAU, Μασσαλίας 22, Αθήνα, Αττική, 10680, Greece
Ο Νίκος Βατόπουλος παρουσιάζει στο Θέατρο της Ελληνοαμερικανικής Ένωσης το νέο του βιβλίο “Από το Μουσείο στην Κυψέλη” που κυκλοφορεί από τις Εκδόσεις Μεταίχμιο. Ο Νίκος Βατόπουλος μάς προσκαλεί σε ένα ακόμα ταξίδι μέσα στην πόλη, αυτή τη φορά ακολουθώντας τη διαδρομή από το Μουσείο έως την Κυψέλη. Στο νέο του βιβλίο, ο συγγραφέας χαρτογραφεί τη σύγχρονη Αθήνα μέσα από βιωματικούς περιπάτους, σταματώντας σε γωνιές με ιστορία, αρχιτεκτονικό ενδιαφέρον και προσωπική μνήμη. Ο αναγνώστης περιπλανιέται δρόμο με δρόμο, ανακαλύπτοντας ξανά το αστικό τοπίο, άλλοτε με τη ματιά του περιπατητή και άλλοτε με εκείνη του ερευνητή.
Το βιβλίο συνδυάζει τον χρηστικό οδηγό με το προσωπικό αφήγημα. Κάθε διαδρομή μετατρέπεται σε μικρή ιστορία, ενώ οι φωτογραφίες του ίδιου του Βατόπουλου –μαζί με παλιές, αρχειακές εικόνες– προσθέτουν ένα συγκινητικό οπτικό υπόβαθρο.
Οργάνωση:Ελληνοαμερικανική Ένωση | Εκδόσεις Μεταίχμιο
Είσοδος ελεύθερη
Θέατρο Ελληνοαμερικανικής Ένωσης Μασσαλίας 22, Αθήνα

Δεν γυρεύω να ζήσω παρά να ζήσω ευτυχισμένη στο Ηράκλειο Αττικής
2025-11-26 19:00 - 21:00 | Πολιτιστικό Πολύκεντρο Ηλέκτρα Αποστόλου Νέου Ηρακλείου, Κουντουριώτου & Νεότητος, Ηράκλειο, Αττική, 14122, Greece

Παρουσίαση Ερμηνείες χωρίς πιάνο
2025-11-26 19:00 - 21:00 | Αττική
Το Ωδείο Αθηνών φιλοξενεί την παρουσίαση του βιβλίου της Ναταλίας Μιχαηλίδου, Ερμηνείες χωρίς πιάνο, που κυκλοφορεί από τις εκδόσεις Το Ροδακιό. Η Ναταλία Μιχαηλίδου ανατρέχει στις μνήμες των παιδικών της χρόνων στην Κωνσταντινούπολη και μας ταξιδεύει στη ζωή του Ελληνισμού στις όχθες του Βοσπόρου από την εποχή των οικογενειακών της προγόνων ως και την ενηλικίωσή της μέσα στη μουσική. Το βιβλίο της είναι ένα χρονικό και διανθίζεται από ποικίλο φωτογραφικό υλικό της παντοτινά σαγηνευτικής ιστορίας των Ελλήνων της Πόλης, υλικό που πρώτη φορά βλέπει το φως της δημοσιότητας.
Ομιλητές: Νίκος Τσούχλος, Κωνσταντίνος Καράμπελας – Σγούρδας, Άννα Γιρμάνη, Τζούλια Τσιακίρη, Ναταλία Μιχαηλίδου
Εξώφυλλο: Φαίη Ψυχοπαιδοπούλου
Τετάρτη, 26 Νοεμβρίου 2025 | Ώρα 19:00
Αίθουσα Άρης Γαρουφαλής
Είσοδος Ελεύθερη

Παρουσίαση Ελεύθερες στην αιχμαλωσία στο Σπίτι της Κύπρου
2025-11-26 19:00 - 21:00 | Το σπίτι της Κύπρου (Πρεσβεία Κύπρου), Ξενοφώντος 2, Αθήνα, Αττική, 10557, Greece
Παρουσίαση Ελεύθερες στην αιχμαλωσία
Το βιβλίο της Παγκύπριας Γυναικείας Κίνησης “Επιστροφή” που κυκλοφορεί από τις Εκδόσεις Κουκκίδα, αφορά τη μελέτη του ιστορικού Τάσου Χατζηαναστασίου για την πορεία που οργάνωσε η Παγκύπρια Γυναικεία Κίνηση “Επιστροφή” στις 19 Ιουλίου 1989 στον Άγιο Κασσιανό, ως αναγκαία κάλυψη του υπαρκτού βιβλιογραφικού κενού για το αντικατοχικό κίνημα της Κύπρου γενικότερα.
Χαιρετισμοί:
Σταύρος Αυγουστίδης Πρέσβης Κυπριακής Δημοκρατίας
Σόφη Οικονόμου Π.Γ.Κ. “Επιστροφή”
Ομιλητές:
Ευάνθης Χατζηβασιλείου
Καθηγητής Ε.Κ.Π.Α.,
Γενικός Γραμματέας του Ιδρύματος της Βουλής
για τον Κοινοβουλευτισμό και τη Δημοκρατία
Αντωνία (Ντόνα) Παπαστυλιανού
Ομότιμη Καθηγήτρια Κοινωνικής Ψυχολογίας, Ε.Κ.Π.Α.
Πέτρος Παπαπολυβίου
Κοσμήτορας Φιλοσοφικής Σχολής Πανεπιστημίου Κύπρου
Αντιφώνηση από τον συγγραφέα
Προβολή ντοκιμαντέρ:
“Η ΠΟΡΕΙΑ ΤΩΝ ΓΥΝΑΙΚΩΝ ΣΤΟΝ ΑΓΙΟ ΚΑΣΣΙΑΝΟ ΤΟ 1989”
σε σκηνοθεσία, Μιχάλη Γεωργιάδη
Θεατρικό Αναλόγιο:
Αθηνά Βιολάρη, δημοσιογράφος, θεατρολόγος
Θεοδώρα Θεοδοσίου, θεατρολόγος, ηθοποιός
Συντονισμός:
Αθηνά Βιολάρη
Σύνδεσμος παρακολούθησης: https://new.diavlos.grnet.gr/el/room/5062/event/6858

Ο Κώστας Καρυωτάκης λύνει τη σιωπή του στο Ίλιο
2025-11-26 19:00 - 21:00 | Αττική
Η Διεύθυνση Πολιτισμού του Δήμου Ιλίου και ο Σύλλογος Ηλείων του Δήμου Ιλίου «Η Αρχαία Ολυμπία» σας προσκαλούν στη θεατρική παράσταση με τίτλο: Ο Κώστας Καρυωτάκης λύνει τη σιωπή του
Ο «ΘΕΑΤΡΙΚΟΣ ΔΡΟΜΟΣ» του Χρήστου Μαραθιά παρουσιάζει το έργο «Ο Κώστας Καρυωτάκης λύνει τη σιωπή του» σε δικό του κείμενο & σκηνοθεσία & με τον ίδιο στον ρόλο του ποιητή.
Πρωταγωνιστούν ακόμα: Κλαίρη Λαού, Κώστας Κατσένος, Ματίνα Δημητροπούλου, Θανάσης Θεοδοσόπουλος
Ημερομηνία: Τετάρτη 26 Νοεμβρίου 2025
Ώρα: 19:00
Χώρος: Πολιτιστικό Κέντρο «Μελίνα Μερκούρη»
Είσοδος Ελεύθερη

Στέλλα Βιολάντη στην Καλλιθέα
2025-11-26 20:00 - 22:00 | Δημοτικό Θέατρο Καλλιθέας, Κρέμου 123, Καλλιθέα, Αττική, Greece
Στέλλα Βιολάντη στην Καλλιθέα
Τετάρτη 26 Νοεμβρίου 2025
20.00 «ΣΤΕΛΛΑ ΒΙΟΛΑΝΤΗ» Θεατρική Παράσταση.
Του Γρηγόριου Ξενόπουλου σε σκηνοθεσία: Σ. Μπαντούνας.
Πρωταγωνιστούν: Αλμπέρτο Εσκενάζη, Αθηνά Μαυτομάτη, Νίκος Σταματόπουλος, Κέλλυ Ανυφαντή, Απόστολος Τζίκας, Σάρα Εσκενάζη, Σκηνικά Κουστούμια: Μ. Σδούγκος
ΕΙΣΟΔΟΣ ΕΛΕΥΘΕΡΗ
ΔΗΜΟΤΙΚΟ ΘΕΑΤΡΟ ΚΑΛΛΙΘΕΑΣ (Κρέμου 123 & Φιλαρέτου)
Τμήμα Ερασιτεχνικής Δημιουργίας και Εκδηλώσεων
Διεύθυνση Πολιτισμού – Παιδείας & Νέας Γενιάς Δήμου Καλλιθέας
Φιλαρέτου 108, 176 76 Καλλιθέα

Το Ημερολόγιο Ενός Τρελού στην Πετρούπολη
2025-11-26 20:30 - 21:30 | Κινηματοθέατρο Πετρούπολις – Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττική, 13231, Greece
Ο Δήμος Πετρούπολης -στο πλαίσιο της δράσης «Πάμε Θέατρο στο Πνευματικό Κέντρο» (Μπουμπουλίνας 59 & Αθ. Διάκου)- φιλοξενεί την Τετάρτη 26 Νοεμβρίου, στις 20:30, τη θεατρική ομάδα, «Ονειροβάτες», με τον εμβληματικό μονόλογο, «Το ημερολόγιο ενός τρελού», του Νικολάι Γκόγκολ. Ο συγγραφέας αντιμετωπίζει την παράνοια όχι απλώς ως ένα αποτέλεσμα γενετικών προδιαγραφών αλλά κυρίως ως αποτέλεσμα κοινωνικής απόρριψης, κοινωνικών αδικιών, ανεκπλήρωτων επιθυμιών και μοναξιάς.
Συντελεστές:
Σκηνοθεσία, γενική επιμέλεια: Δήμητρα Χριστοδούλου
Μουσική: Γιώργος Τσιούτσιας
Τεχνική υποστήριξη: Κων/νος Ηλιόπουλος, Μαρία Ηλιοπούλου
Ερμηνεύει ο Μίλτος Μόσχος (Βραβείο Α΄ ανδρικού ρόλου στο Πανελλήνιο Φεστιβάλ Ερασιτεχνικού Θεάτρου Μολάων Δήμου Μονεμβασίας).
Η είσοδος είναι ελεύθερη για το κοινό, θα τηρηθεί σειρά προτεραιότητας.
Διοργάνωση, πληροφορίες: Διεύθυνση Πολιτισμού, Αθλητισμού & Νεολαίας, 212 8098222.
